
ΑΠΟΦΑΣΕΙ Σ 

Αριθ.Φ.473.1/ΑΔ 566086 (1) 

Απονομή Επαίνου σε Μόνιμο Υπάλληλο του Γενικού Επι¬ 
τελείου Αεροπορίας. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις των άρθρων 61 και 62 του Ν. 2683/1992 
"Κώδικας Κατάστασης Δημ. Πολιτικών Διοικητικών Υπαλ¬ 
λήλων" 

β. Φ.473/ΑΔ.608515/Σ.235/6.8.2004/ΓΕΑ/Γ 1 


γ. Φ.600/ΑΔ.7241/Σ.1367/11.9.2003/Μ.ΓΕΑ 
δ. Την υπ’ αριθμ. 27/2004 Γνωμοδότηση Υπηρεσιακού 
Συμβουλίου ΓΕΑ. 

ε. Την υπ’ αριθ. αριθμ. Φ.000/2/791/Σ.241/7.3.2002 (ΦΕΚ 
282/τ.Β'/7.3.2002) Απόφαση ΥΕΘΑ "Περί μεταβίβασης αρ¬ 
μοδιοτήτων ΥΕΘΑ στον Ειδικό Γραμματέα ΥΕΘΑ", απο¬ 
φασίζουμε: 

2. Απονέμουμε την Ηθική Αμοιβή του Επαίνου στον Μό¬ 
νιμο Υπάλληλο με Α' βαθμό ΚΛ/ΔΕ ΤΕΧΝΙΚΟΥ (ΜΗΧΑΝΟ- 
ΑΟΓΙΑΣ) (ΣΙΔΗΡΟΥΡΓΟ) ΚΑΖΑΖΗ ΧΑΡ.(ΑΜ:7000) της 
Μ.ΓΕΑ διότι εκτέλεσε τροποποίηση σε πυροσβεστικό 
όχημα (Π.Ο) ΕΙΝΙΜΟΘ, για την τοποθέτηση δύο(2) ανα¬ 
πνευστικών συσκευών στο πίσω κάθισμα της καμπίνας. Η 
τροποποίηση αυτή περιλαμβάνει την κατασκευή και την 
τοποθέτηση δύο(2) βάσεων στο πίσω κάθισμα του Π.Ο 
αναπνευστικών συσκευών, έτσι ώστε να είναι μόνιμα το¬ 
ποθετημένες και με τρόπο που να απαγκιστρώνονται εύ¬ 
κολα. 

Η εφαρμογή της τροποποίησης επέφερε τ’ακόλουθα: 
α. Τη μείωση του χρόνου χρησιμοποίησης των ανα¬ 
πνευστικών συσκευών, κατά χρόνο ένα και μισό (1,5) πε¬ 
ρίπου λεπτό, καθώς μετά την εφαρμογή της τροποποίη¬ 
σης, η εξάρτηση της αναπνευστικής συσκευής επίτου πυ¬ 
ροσβέστη γίνεται αφενός χωρίς τη συνδρομή δεύτερου 
ατόμου και αφετέρου χωρίς την έξοδο του προσωπικού 
από το Π. Ο. Κατ’αυτό τον τρόπο επιτυγχάνεται η άμεση 
επέμβαση του επιβαίνοντος στο Π.Ο προσωπικού σε πε¬ 
ρίπτωση συμβάντος. 

β. Την προστασία και διατήρηση των αναπνευστικών συ¬ 
σκευών σε άριστη κατάσταση, καθώς και με την τοποθέ¬ 
τηση τους σε σταθερή θέση, αποφεύγονται τυχόν χτυπή¬ 
ματα κατά την μετακίνηση του Π.Ο. 

γ. Την αποτελεσματικότερη ημερήσια επιθεώρηση 
τους, συντελώντας με αυτό τον τρόπο στην βελτίωση της 
ασφάλειας εδάφους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2004 

Ο Ειδικός Γραμματέας 
ΑΘΑΝΑΣΙΟΣ ΣΑΝΤΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 80015/19823/1022 (2) 

Συγκρότηση του Πρώτου Κλιμακίου του Συμβούλου Κοι¬ 
νωνικής Ασφάλισης (ΣΚΑ). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξειςτου άρθρου 23παρ. 7του Ν. 3232/2004 
(ΦΕΚ 48 Α') "Θέματα κοινωνικής ασφάλισης και άλλες δια¬ 
τάξεις". 

2. Τις διατάξεις της παρ. 5 του Π. Δ/τος 213/1992 (ΦΕΚ 
102 Α' "Οργανισμός της Γενικής Γραμματείας Κοινωνικών 
Ασφαλίσεων, Υπουργείου Υγείας Πρόνοιας και Κοινωνι¬ 
κών Ασφαλίσεων". 

3. Τις διατάξεις των άρθρων 13,14 και 15 του Ν. 
2690/1999 (ΦΕΚ 45 Α') "Κύρωση του Κώδικα Διοικητικής 
Διαδικασίας και άλλες διατάξεις". 

4. Τις διατάξειςτου άρθρου 1 του Ν. 2469/97 (ΦΕΚ38) 
και το γεγονός ότι από την απόφαση αυτή δεν προκαλεί- 
ταιδαπάνη σε βάροςτου Κρατικού Προϋπολογισμού. 

5. Τις διατάξειςτου Π.Δ/τος 121/2004 (ΦΕΚ84Α') "Διο¬ 
ρισμός Υπουργών και Υφυπουργών". 

6. Τις προτάσεις που μας έχουν υποβληθεί, αποφασί¬ 
ζουμε: 

1. Συγκρρτούμε το Πρώτο Κλιμάκιο του Συμβουλίου 
Κοινωνικής Ασφάλισης (ΣΚΑ) και διορίζουμε τα παρακά¬ 
τω πρόσωπα: 

α. Πρόεδρο τον Γ ενικό Γ ραμματέατης Γ ενικής Γ ραμμα¬ 
τείας Κοινωνικών Ασφαλίσεων, αναπληρούμενο από τον 
Αντιπρόεδρο. 

β. Αντιπρόεδρο τον Χρυσανθάκη Χαράλαμπο και ανα¬ 
πληρωτή του τον Καβουσανά Μανώλη. 

γ. Τον Τασόπουλο Ιωάννη, Επίκουρο Καθηγητή ΕΚΠΑ, 
τακτικό μέλος και αναπληρωτή του τον Χλέπα Νικόλαο, 
ομοίως. 

δ.Τον Βλασσόπουλο Χρήστο, σύμβουλο του Υπουργού 
Απασχόλησης και Κοινωνικής Προστασίας, με αναπλη¬ 
ρωτή του την Στίγγα Αλεξάνδρα. 

ε. Την Αναγνώστου - Δεδούλη Αρτέμιδα, Γ ενική Δ/ντρια, 
Προϊσταμένη της Γ ενικής Δ/νσης Κοινωνικής Ασφάλισης, 
με αναπληρώτριατηςτην Γ ραμματίκα Αικατερίνη, Δ/ντρια 
της Γ ενικής Γ ραμματείας Κοινωνικών Ασφαλίσεων. 

στ. Τον Κυριάκη Δημήτριο, αναλογιστή, τακτικό μέλος, 
με αναπληρώτριατου την Ρήγα Βασιλική , ομοίως. 

ζ) Τον Μπαξεβάνη Μιχάλη, εκπρόσωπο των εργοδοτών, 
τακτικό μέλος, με αναπληρωτή του τον Σωτηριάδη Δημή- 
τριο, ομοίως. 

η) Τους Μουτάφη Ευάγγελο και Ζωγανά Σωτήριο, εκ¬ 
προσώπους των ασφαλισμένων, τακτικά μέλη, με ανα¬ 
πληρωτές αντίστοιχα τους Γουρνιεζάκη Εμμανουήλ και 
Ζαχαράκη Νικόλαο, ομοίως. 

2. Γραμματέα του Πρώτου Κλιμακίου του Συμβουλίου 
Κοινωνικής Ασφάλισης (Σ.Κ.Α.) ορίζουμε την Τσιτλακίδου 
Αννα, υπάλληλο της Γενικής Γραμματείας Κοινωνικών 
Ασφαλίσεων, με αναπληρώτρια την Αντωνοπούλου Αγγε¬ 
λική, ομοίως. 

3. Η θητεία των διοριζομένων θα είναι για τρία (3) χρό¬ 
νια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


Αριθ. Φ30211/21293/944 (3) 

Αύξηση εφάπαξ βοηθήματος που χορηγείτο Ταμείο Πρό¬ 
νοιας Δικαστικών Επιμελητών στους ασφαλισμένους 
του. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 66 του Ν. 
2084/1992 (Α. 165) σε συνδυασμό με τις διατάξεις της 
παρ. 6του άρθρου 8του Ν. 2335/1995 (Α' 185) και του άρ¬ 
θρου 29 του Ν. 1558/1985 (Α. 137) όπως προστέθηκε με 
το άρθρο 27 του Ν. 2081 /92 (Α. 154) και τροποποιήθηκε με 
το άρθρο 1 παρ.2ατου Ν. 2469/1997 (Α'38). 

2. Τις διατάξεις του άρθρου 7 του Ν. 1275/82 (Α' 100) 
"Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου". 

3. Το υπ’ αριθμ. 5711/26/29.1.2004 έγγραφο του Υπουρ¬ 
γείου Εθνικής Οικονομίας "Αύξηση συντάξεων και εφάπαξ 
παροχών για το έτος 2004". 

4. Τις υπ’ αριθμ. 80015/22.4.2004(Β' .598), 80026/ 
9.6.2004 (Β' 883) και 80045/23.8.2004 (Β' 1293) κοινές 
αποφάσεις του Πρωθυπουργού και του Υπουργού Απα¬ 
σχόλησης και Κοινωνικής Προστασίας "Ανάθεση αρμο¬ 
διοτήτων στους Υφυπουργούς Απασχόλησης και Κοινω¬ 
νικής Προστασίας". 

5. Την υπ’ αριθμ. 11/11/8.6.2004 απόφαση του Δ.Σ. του 
Ταμείου Προνοίας Δικαστικών Επιμελητών. 

6. Την υπ’ αριθμ. 19795/249/11.8.2004 οικονομική έκθε¬ 
ση της Δ/νσης Αναλογιστικών Μελετών της Γ.Γ.Κ.Α. 

7. Το γεγονός ότι απο την απόφαση αυτή προκαλείται 
δαπάνη ύψους 40 χιλ. Ευρώ περίπου η οποία βαρύνει για 
τα επόμενα πέντε (5) χρόνια τον προϋπολογισμό του 
Ταμείου Προνοίας Δικαστικών Επιμελητών και έχει εγ¬ 
γράφει πίστωση στον ΚΑΕ 0631 οικονομικού έτους 2004, 
αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικαστικών Επιμελητών εφάπαξ βοήθη¬ 
μα όπως αυτό έχει διαμορφωθεί με την υπ’ αριθμ. Υ.Α.211/ 
1146/25.11.2002 (Β' 1511) αυξάνεται κατά 5%. 

Η ισχύς της εν λόγω απόφασης αρχίζει ένα έτος πριν από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2004 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 

-♦- 

Αριθ. ΔΥΓ3(α)69150 (4) 

Σύσταση και κανονισμός λειτουργίας της Εθνικής επιτρο¬ 
πής Δεοντολογίας (ΕΕΔ) για Κλινικές Μελέτες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

Α. Του άρθρου 1 παράγραφοι 1,2 και 3 και του άρθρου 
3 του Ν. 1338/1983 «Εφαρμογή του Κοινοτικού δικαίου» 
(Α' 34) όπως τροποποιήθηκε από το άρθρο 6 του Ν. 
1440/1984 "Συμμετοχή της Ελλάδας στο κεφάλαιο, στα 

αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο κεφάλαιο της Ευρωπαϊκής Κοι¬ 
νότητας Ανθρακος καιΧάλυβος και του Οργανισμού Εφο¬ 
διασμού ΕΥΡΑΤΟΜ" (Α' 70) και του άρθρου 65 του Ν. 
1982/1990 (ΑΊ 01). 

Β. Των άρθρων 14 παρ. 4 και 2 παρ.1 και 2 του Ν. 
1316/1983 (Α' 3), όπως το τελευταίο αντικαταστάθηκε με 
τις διατάξεις του άρθ. 1 του Ν. 1965/1991 (Α' 146) "Τρο¬ 
ποποίηση και συμπλήρωση των κειμένων διατάξεων του 
Εθνικού Οργανισμού Φαρμάκων (Ε.Ο.Φ.) και άλλες δια¬ 
τάξεις. 

Γ. Του άρθρου 29Ατου Ν. 1558/1986 "Κυβέρνηση και 
Κυβερνητικά όργανα" (Α' 134), όπως αυτό προστέθηκε με 
το άρθρο 27 του Ν. 2081/1992 (Α'154) και τροποποιήθηκε 
με το άρθρο 1 παρ. 2 του Ν. 2469/1997 (Α'38). 

Δ. Την υπ’ αριθμ. ΔΥΓ3/89292/30.12.2003 (ΦΕΚ Β' 1973) 
υπουργική απόφαση "Εναρμόνιση της Ελληνικής νομοθε¬ 
σίας προς την αντίστοιχη Κοινοτική σύμφωνα με την Οδη¬ 
γία 2001 /20/ΕΚ της 4ης Απριλίου 2001 για την προσέγγιση 
των νομοθετικών, κανονιστικών και διοικητικών διατάξεων 
των κρατών μελών όσον αφορά την εφαρμογή ορθής κλι¬ 
νικής πρακτικής κατά τις κλινικές μελέτες φαρμάκων προ- 
οριζομένων για τον άνθρωπο", την Α6/10983/84 (ΦΕΚ Β' 
886) Υπουργική απόφαση "Διεξαγωγή κλινικών δοκιμών 
φαρμάκων και προστασία του ανθρώπου", την Α7α/3462/ 
2000 Υπουργική απόφαση (ΦΕΚ Β' 966), την Υ6α/Υ6/ 
86052/16.9.2003 Υπουργική απόφαση (ΦΕΚΒ' 1363). 

2. Τη με αριθμό 0-130/2η/1.6.2004 πρόταση του Δ.Σ. του 
Ε.Ο.Φ. 

3. Την υπ’ αριθμ. 27304/17.3.2004 Κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης περί ανάθεσης αρμοδιοτήτων. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του νομικού προσώπου ως προς τις αποζημιώσεις 
των μελών της ΕΕΔ οι οποίες καθορίζονται με κοινή 
υπουργική απόφαση κατά τα προβλεπόμενα στο άρθρο 
12 της παρούσας, αποφασίζουμε: 

Ορίζουμε τα ακόλουθα σχετικά με τη συγκρότηση και 
τον εσωτερικό κανονισμό λειτουργίας της Εθνικής Επι¬ 
τροπής Δεοντολογίας (ΕΕΔ) για Κλινικές Μελέτες. 

ΕΘΝΙΚΗ ΕΠΙΤΡΟΠΗ ΔΕΟΝΤΟΛΟΓΙΑΣ(ΕΕΔ) 
ΚΑΝΟΝΙΣΜΟΣ ΛΕΙΤΟΥΡΓΙΑΣ 

Άρθρο 1 
Αρμοδιότητες 

Η Εθνική Επιτροπή Δεοντολογίας που ιδρύθηκε με το 
άρθρο 6 της Υπουργικής απόφασης ΔΥΓ3/89292/ 
30.12.2003 (ΦΕΚ Β' 1973) είναι ανεξάρτητο γνωμοδοτικό 
όργανο, με έδρα τον ΕΟΦ. 

Οι αρμοδιότητες της Εθνικής Επιτροπής Δεοντολογίας 
αφορούν στην αξιολόγηση προτάσεων και στη συνεχή πα¬ 
ρακολούθηση κλινικών μελετών όπως αυτές ορίζονται στο 
άρθρο 1 παρ. 2 και άρθρο 2 παρ. α, β και γτης Υπουργικής 
Απόφασης ΔΥΓ3/89292/30.12.2003 (ΦΕΚ Β' 1973) προκει- 
μένου να διασφαλιστεί ότι προστατεύονται τα δικαιώματα, 
η ασφάλεια και η ακεραιότητα, η αξιοπρέπεια και το καλώς 
έχειντων συμμετεχόντων σε κλινικές μελέτες, ειδικότερα 
εκφέροντας γνώμη για τα στοιχεία που ορίζονται στηνπαρ. 
3 του άρθρου 6της άνω Υπουργικής απόφασης. 

Άρθρο 2 
Γ ενικές Αρχές 

α. Όπως ορίζεται στην Υπουργική Απόφαση ΔΥΓ3/89292/ 


30.12.2003 (ΦΕΚΒ' 1973), για την έναρξη και πραγματοποί¬ 
ηση κλινικών μελετών σε ανθρώπους στην Ελλάδα, απαιτεί¬ 
ται η προηγούμενη θετική γνωμοδότηση της ΕΕΔ. 

β. Η ΕΕΔ γνωμοδοτεί για την διεξαγωγή κλινικών μελε¬ 
τών εφαρμόζοντας τις εξής γενικές αρχές: 

1. Οι κλινικές μελέτες συμμορφώνονται με τις γενικότε¬ 
ρα αποδεκτές δεοντολογικές αρχές, τη διακήρυξη του 
ΗβΐΞίηΚί, τις αρχές και τα πρότυπα ορθής κλινικής πρακτι¬ 
κής. 

2. Προστατεύεται η ψυχική και σωματική υγεία και ακε¬ 
ραιότητα των συμμετεχόντων. 

3. Προστατεύονται τα ηθικά δικαιώματα και η αξιοπρέ¬ 
πεια των ασθενών που λαμβάνουν μέρος σε κλινικές με¬ 
λέτες. 

4. Διασφαλίζεται η εμπιστευτικότητα των προσωπικών 
δεδομένων των ασθενών. 

γ. Προκειμένου να γνωμοδοτήσει, η ΕΕΔ εξετάζει ειδι- 
κώς και τα στοιχεία που ορίζονται στο άρθρο 6 παρ. 3 της 
άνω Υπουργικής απόφασης. 

Άρθρο 3 

Μέλη της Επιτροπής 

α. Η ΕΕΔ συγκροτείται και στελεχώνεται έτσι ώστε να 
διασφαλίζεται επαρκής αξιολόγηση όλων των δεοντολο¬ 
γικών πλευρών της ερευνητικής μελέτης που έχει υπο¬ 
βληθεί, καθώς επίσης να εξασφαλίζεται ότι η αποστολή 
της μπορεί να εκτελεσθεί ελεύθερη από προκατάληψη 
και επηρεασμό που θα μπορούσε να θίξει την ανεξαρτη¬ 
σία της κατά τη λήψη της τελικής απόφασής της. 

β. Η ΕΕΔ αποτελείται από εννέα (9) μέλη έκτων οποίων 
έξι (6) είναι επιστήμονες του τομέα της υγείας, ένας (1) 
νομικός, ένας (1) θεολόγος και ένας (Ι)κοινωνιολόγος ή 
κοινωνικός λειτουργός ή φιλόσοφος με εξειδίκευση στη 
βιοηθική. Μαζί μετατακτικά, ορίζονται και ισάριθμα, αντί¬ 
στοιχων ειδικοτήτων, αναπληρωματικά μέλη. 

γ. Η ΕΕΔ μπορεί να συμβουλευτεί οποιοδήποτε πρόσω¬ 
πο θεωρεί ότι πληροί τις απαραίτητες προϋποθέσεις για 
την παροχή εξειδικευμένης αξιολόγησης για την εξέταση 
οποιοσδήποτε ερευνητικής πρότασης ή μέρους αυτής, 
υπό τον όρο ότι το πρόσωπο αυτό δεν συμμετέχει στο υπό 
έγκριση ερευνητικό πρόγραμμα ή δεν έχει αντικρουόμε- 
να με τους συντελεστές της μελέτης συμφέροντα και ότι 
θα δεσμευτεί να τηρήσει το απόρρητο. Ο εξειδικευμένος 
επιστήμονας συμμετέχει στις συνεδριάσεις ως πραγμα- 
τογνώμων χωρίς δικαίωμα ψήφου. 

δ. Στους επιστήμονες της υγείας θα περιλαμβάνονται 
άτομα με εμπειρία στην κλινική έρευνα, καθώς και άτομα 
που ασχολούνται ενεργά με την περίθαλψη ασθενών. 

ε. Τα μέλη της ΕΕΔ θα πρέπει να αντιπροσωπεύουν και 
τα δύο φύλα, καθώς και ένα ευρύ ηλικιακό φάσμα. 

στ. Ανεξαρτήτως της τυχόν προέλευσης από ομάδες οι 
οποίες μπορεί να έχουν ειδικά ενδιαφέροντα ή αρμοδιό¬ 
τητες επί θεμάτων υγείας, τα μέλη πρέπει να λειτουρ¬ 
γούν ως ελεύθερα άτομα και σε καμία περίπτωση ως εκ¬ 
πρόσωποι που ακολουθούν οδηγίες από άλλους φορείς. 
Ως εκ τούτου, άτομα που από την επαγγελματική ή άλλη 
ιδιότητά τους, ενδέχεται να ακολουθούν οδηγίες από άλ¬ 
λους φορείς που μπορούν να ασκήσουν επιρροή μέσω 
αυτών των ατόμων στην ΕΕΔ, δεν επιτρέπεται να είναι 
μέλη αυτής. 

ζ. Τα μέλη τηρούν τις αρχές τις εμπιστευτικότητας 

(απόρρητο) και είναι απαλλαγμένα από αντικρουόμενα 
συμφέροντα. Τα βιογραφικά σημειώματα των μελών της 
ΕΕΔ θα πρέπει να δημοσιεύονται κατά την ανάληψη των 
καθηκόντων τους και να ενημερώνονται σε ετήσια βάση 
κατά την διάρκεια της θητείας τους. 

η. Τα μέλη με το διορισμό τους υποχρεούνται να συ¬ 
μπληρώνουν, με ευθύνη του Προέδρου της ΕΕΔ, ειδική 
Δήλωση Ενδιαφερόντων στην οποία εμφαίνονται όλες οι 
τυχόν σχέσεις τους με πιθανούς φορείς που έχουν συμ¬ 
μετοχή ή ενδιαφέρον σε Κλινικές Μελέτες. 

θ. Η θητεία των μελών είναι τριετής και ανανεώσιμη. 

ι. Το μέλος δύναται να παραιτηθεί οποτεδήποτε από την 
ΕΕΔ με έγγραφη ειδοποίηση προς τον Πρόεδρο. Τα μέλη 
πρέπει να παρευρίσκονται τουλάχιστον στο 75% των ετή¬ 
σιων συνεδριάσεων της ΕΕΔ. Σε περίπτωση απουσίας 
από περισσότερες από 25% των ετήσιων συνεδριάσεων 
(με ή χωρίς αιτιολόγηση) η απώλεια της ιδιότητας του μέ¬ 
λους επέρχεται αυτοδικαίως με διαπιστωτική πράξη του 
Προέδρου της ΕΕΔ. Ο Πρόεδρος ειδοποιεί εγγράφως το 
μέλος για την απώλεια της ιδιότητάς του και κοινοποιεί τη 
σχετική πράξη στον ΕΟΦ. Σε περίπτωση αδράνειας του 
Προέδρου της ΕΕΔ, η διαπιστωτική πράξη εκδίδεται από 
τον Πρόεδρο του ΔΣτου ΕΟΦ, στον οποίο ο Γραμματέας 
της ΕΕΔ υποχρεούται να κοινοποιεί ανά έξι (6) μήνες την 
κατάσταση μη συμμετοχής των μελών. 

κ. Σε κάθε περίπτωση απώλειας της ιδιότητας του μέ¬ 
λους της ΕΕΔ, ο Υπουργός Υγείας και Κοινωνικής Αλλη¬ 
λεγγύης προβαίνει στην αντικατάστασή του εντός εξήντα 
(60) ημερών, μετά από πρόταση του Δ.Σ. του ΕΟΦ. 

λ. Ο Υπουργός Υγείας και Κοινωνικής Αλληλεγγύης ορί¬ 
ζει τον Πρόεδρο και τον Αντιπρόεδρο της ΕΕΔ. Σε περί¬ 
πτωση απουσίας ή κωλύματος του, ο Πρόεδρος αναπλη¬ 
ρώνεται από τον Αντιπρόεδρο, σε όλα του τα καθήκοντα. 
Σε περίπτωση απουσίας ή κωλύματος και των δύο, ανα¬ 
πληρώνονται από το αρχαιότερο των έκτων επιστημόνων 
υγείας παριστάμενο μέλος. 

μ. Για τη διεξαγωγή της συνεδρίασης της ΕΕΔ απαιτεί¬ 
ται απαρτία, η οποία επιτυγχάνεται με την παρουσία πέ¬ 
ντε (5) τουλάχιστον μελών της ΕΕΔ. Η απαρτία πρέπει να 
περιλαμβάνει τουλάχιστον δύο ιατρούς και άτομο μη ανή- 
κον σε επάγγελμα υγείας. 

Άρθρο 4 

Ευθύνες της Επιτροπής 

Η ΕΕΔ υποχρεούται να ενημερώνει ετησίως, εκτός του 
ΔΣ του ΕΟΦ και το ΥΥΚΑ για όλες τις γνώμες που διατυ¬ 
πώνει. 

Η ΕΕΔ παρέχει σχετικό εμπιστευτικό απόσπασμα των 
πρακτικών των συνεδριάσεων, με δυνατότητα απαλοιφής 
τυχόν εμπιστευτικών ή απορρήτων στοιχείων, κατόπιν ει¬ 
δικής αίτησης του αιτούντος την έγκριση της κλινικής με¬ 
λέτης ή όποιου άλλου αιτιολογεί άμεσο έννομο συμφέ¬ 
ρον, στην οποία θα περιέχεται και δήλωσή του περί τήρη¬ 
σης του απορρήτου των στοιχείων που περιέχει. 

Ειδικά Η ΕΕΔ: 

α. Οφείλει μέσα σε προθεσμία εξήντα (60) ημερών κατά 
ανώτατο όριο από την ημερομηνία παραλαβής της αίτη¬ 
σης και του πλήρους φακέλου της υπό έγκριση μελέτης, 
να ανακοινώσει γραπτώς την αιτιολογημένη γνώμη της 
στον αιτούντα, καθώς και στην αρμόδια υπηρεσία του 
ΕΟΦ. 

β. Κατά το διάστημα εξέτασης της αίτησης για διατύ¬ 
πωση γνώμης, η ΕΕΔ μπορεί να υποβάλει μια και μόνο φο¬ 


ρά γραπτό αίτημα για πληροφορίες, πέραν αυτών που 
έχουν ήδη δοθεί από τον αιτούντα. Η προβλεπόμενη από 
την Υπουργική Απόφαση ΔΥΓ3/89292/30.12.2003 (ΦΕΚ Β' 
1973) προθεσμία αναστέλλεται για το χρονικό διάστημα 
που μεσολαβεί από τη νομότυπη παράδοση του γραπτού 
αιτήματος για πληροφορίες από την ΕΕΔ με επιστολή, 
φαξ, ηλεκτρονικό ταχυδρομείο ή άλλο παρόμοιο μέσο με 
δυνατότητα τεκμηρίωσης της ημερομηνίας παράδοσής 
του, μέχρι παραλαβής των συμπληρωματικών πληροφο¬ 
ριών από την ΕΕΔ με αντίστοιχο μέσο. 

γ. Η προθεσμία των εξήντα (60) ημερών δεν παρατείνε- 
ται, εκτός εάν πρόκειται για μελέτες φαρμάκων γονιδια- 
κής θεραπείας ή θεραπείας στα σωματικά κύτταρα και 
όλων των φαρμάκων που περιέχουν γενετικά τροποποιη¬ 
μένους οργανισμούς. Στις περιπτώσεις αυτές μπορεί να 
δοθεί παράταση της προθεσμίας για τριάντα (30) ημέ¬ 
ρες, κατ’ανώτατο όριο. 

Γ ια τα προϊόντα αυτά η προθεσμία των ενενήντα (90) 
ημερών μπορεί να παραταθεί για ενενήντα (90) ακόμη 
ημέρες σε περίπτωση που θα απαιτηθούν διαβουλεύσεις 
μιας ομάδας ή μιας επιτροπής. Στην περίπτωση κυτταρι¬ 
κής θεραπείας με αλλογενή κύτταρα δεν υπάρχει χρονικό 
όριο για την προθεσμία έγκρισης. 

δ. Προκειμένου περί πολυκεντρικών κλινικών μελετών 
απαιτείται μια και μόνο έγκριση της ΕΕΔ για όλα τα συμ- 
μετέχοντα κέντρα τα οποία δηλώνονται με την αρχική αί¬ 
τηση. Σε περίπτωση που γίνεται αίτηση για τη συμμετοχή 
ενός ή περισσοτέρων νέων κέντρων μιας ήδη εγκεκριμέ¬ 
νης κλινικής μελέτης, η ΕΕΔ ελέγχει μόνο την επάρκεια 
του ερευνητή και των συνεργατώντου, την καταλληλότη¬ 
τα των εγκαταστάσεων, τα προβλεπόμενα μέτρα για την 
αποκατάσταση ή την αποζημίωση σε περίπτωση βλάβης 
της υγείας ή θανάτου των συμμετεχόντων που αποδίδε¬ 
ται σε κλινική μελέτη, κάθε ασφάλιση ή αποζημίωση που 
καλύπτει την ευθύνη του ερευνητή και του χορηγού. Ο 
έλεγχος διενεργείται εντός τριάντα πέντε (35) ημερών 
από την ημερομηνία παραλαβής της αίτησης έγκρισης νέ¬ 
ων κέντρων. Οι αιτήσεις γνωμοδότησης και τα συναφή έγ¬ 
γραφα συντάσσονται και παρουσιάζονται σύμφωνα με τις 
εκάστοτε οδηγίες της Ευρωπαϊκής Ένωσης, λαμβανομέ- 
νης υπόψη της ανάγκης προστασίας των προσωπικών δε¬ 
δομένων. 

ΔΙΕΞΑΓΩΓΗ ΕΡΓΑΣΙΩΝ 
Άρθρο 5 

Καταθέσεις και Εγκρίσεις 

Όλες οι αιτήσεις για έγκριση κλινικών μελετών υποβάλ¬ 
λονται γραπτώς και στην Γραμματεία της ΕΕΔ, χρησιμο¬ 
ποιώντας τα έντυπα που είναι σύμφωνα με την Ευρωπαϊκή 
Οδηγία ΕΝΤΒ/Ρ2/ΒΕ ϋ(2003) του 04/2003, καθώς και τις 
αναθεωρήσεις της, συνοδευόμενες από πλήρη φάκελο. 

Άρθρο 6 

Διοικητικός Έλεγχος 

Η γραμματεία της ΕΕΔ εξετάζει εάν η αίτηση που έχει 
κατατεθεί είναι σωστά συμπληρωμένη μαζί μετά απαραί¬ 
τητα έγγραφα, σε προθεσμία πέντε (5) εργασίμων ημε¬ 
ρών. Μία αίτηση είναι νομότυπη εφ’όσον υποβάλλεται 
από τον χορηγό ή στην περίπτωση των μη χρηματοδο¬ 
τούμενων μελετών από εταιρείες από τον κύριο ερευνη¬ 
τή, είναι κατάλληλα υπογεγραμμένη και χρονολογημένη, 
είναι δε πλήρης εφόσον συνοδεύεται από όλα τα απαραί¬ 
τητα έγγραφα. Όλες οι συμπληρωμένες αιτήσεις και τα 

σχετικά έγγραφα που υποβάλλονται στη Γραμματεία της 
ΕΕΔ θα πρέπει να είναι στην διάθεση των μελών της ΕΕΔ 
για αξιολόγηση προκειμένου να διαμορφώσουν άποψη 
για τις προς έγκριση μελέτες. 

Άρθρο 7 
Συνεδριάσεις 

α. Η ΕΕΔ συνεδριάζει τακτικά δύο φορές το μήνα και 
έκτακτα, ανάλογα με τις ανάγκες λειτουργίας της, ύστε¬ 
ρα από απόφαση του Προέδρου της, σύμφωνα με τις δια¬ 
τάξεις της ισχύουσας κάθε φορά νομοθεσίας για τα συλ¬ 
λογικά όργανα. Ο Πρόεδρος της ΕΕΔ συγκαλεί με πρό¬ 
σκληση και ευθύνη της αρμόδιας Γραμματείας τα μέλη 
της ΕΕΔ σε συνεδρίαση, καθορίζοντας το χρόνο και τα θέ¬ 
ματα της ημερήσιας διάταξης. Ο Πρόεδρος της ΕΕΔ 
ελέγχει πριν από την έναρξη κάθε συνεδρίασης εάν η κοι¬ 
νοποίηση της πρόσκλησης στα μέλη που απουσιάζουν 
έγινε νομότυπα και διαπιστώνει εάν υπάρχει απαρτία. Τη 
διαδικασία των συνεδριάσεων διευθύνει ο Πρόεδρος. 

β. Οι εργασίες της ΕΕΔ δεν είναι δημόσιες προκειμένου 
τα μέλη να δύνανται να εκφράσουν ελεύθερα τις απόψεις 
τους. 

γ. Εάν κάποιο μέλος της ΕΕΔ έχει οικονομικό ή άλλο 
συμφέρον από κάποιο ερευνητικό πρόγραμμα ή οποια¬ 
δήποτε σχέση που θα μπορούσε να επηρεάσει την αμε- 
ροληψία του και παρίσταται στη συνεδρίαση στην οποία 
συζητείται το συγκεκριμένο πρόγραμμα, δεν έχει το δι¬ 
καίωμα να συμμετάσχει σε συζητήσεις, ούτε να ψηφίσει 
σχετικά με οποιοδήποτε ζήτημα αφορά το συγκεκριμένο 
πρόγραμμα. Το μέλος της ΕΕΔ οφείλει να ενημερώσει 
άμεσα σχετικά τον Πρόεδρο, ο οποίος θα μεριμνήσει κα¬ 
τά το δυνατόν για την αναπλήρωσή του, και θα πρέπει να 
αποχωρήσει από τη συνεδρίαση πριν από την έναρξη της 
συζήτησης και οπωσδήποτε πριν από την ολοκλήρωσή 
της και την ψηφοφορία επί του συγκεκριμένου θέματος. 
Όλες οι δηλώσεις ή άλλο παρόμοιο ζήτημα που μπορεί να 
επηρεάσει την αμεροληψία του μέλους, σημειώνονται 
στα πρακτικά της συνεδρίασης. Κατά τα λοιπά, εφαρμό¬ 
ζονται οι διατάξεις για τα συλλογικά όργανα. 

δ. Η ΕΕΔ αποφασίζει κατά πλειοψηφία των παρόντων 
μελών, εφόσον υπάρχει απαρτία. Σε περίπτωση ισοψη- 
φίας, υπερισχύει η ψήφος του προεδρεύοντος. Η ψηφο¬ 
φορία είναι φανερή. 

ε. Η γνώμη της ΕΕΔ που διατυπώνεται κατά τον άνω 
τρόπο, αφορά στο εάνη προτεινόμενη κλινική μελέτη που 
περιγράφεται σε κάθε ορθώς συμπληρωμένη αίτηση με 
πλήρη φάκελο πληροί τους κανόνες δεοντολογίας και 
τους λοιπούς όρους που τάσσει η παρ. 3 του άρθρου 6 
της Υπουργικής απόφασης ΔΥΓ3/89292/30.12.2003 (ΦΕΚ 
Β'1973). Όλες οι σημαντικές διαφωνίες καταγράφονται 
στα πρακτικά. Οι τυχόν μειοψηφούσες γνώμες της ΕΕΔ 
είναι έγγραφες και αιτιολογημένες. 

ζ. Οι γνώμες της ΕΕΔ καθαρογράφονται και κοινοποι¬ 
ούνται από τη γραμματεία της ΕΕΔ σύμφωνα με όσα ανα- 
φέρονται στο άρθρο 9. 

η. Η γνώμη της ΕΕΔ κοινοποιείται στον αιτούντα, τους 
ερευνητές, το ΕυϋΒΑΟΤ και τον ΕΟΦ. 

Άρθρο 8 

Γ ενικοί κανόνες λειτουργίας 

Η ΕΕΔ δύναται να χρησιμοποιήσει κάθε πρόσφορο κα¬ 
τά την κρίση της μέσο προκειμένου να σχηματίσει άποψη 
επί των θεμάτων αρμοδιότητάς της. Ενδεικτικά, η ΕΕΔ 
μπορεί να: 

α. Ζητήσει από τον αιτούντα με την επιφύλαξη των ορι- 


ζομένων στην παρ. 7 του άρθρου 6 της Υπουργικής από¬ 
φασης ΔΥΓ3/89292/30.12.2003 (ΦΕΚ Β' 1973)- να προ¬ 
σκομίσει περαιτέρω πληροφορίες σχετικά με την αίτηση 
ή/και να ζητήσει από τον αιτούντα να παρευρεθεί στη συ¬ 
νεδρίαση της ΕΕΔ στην οποία θα εξεταστεί η αίτηση, με 
σκοπό να δοθούν πληροφορίες και απαντήσεις σε τυχόν 
ερωτήσεις των μελών της ΕΕΔ. 

β. Απαιτήσει -με την επιφύλαξη των οριζομένων στην 
παρ. 7 του άρθρου 6 της Υπουργικής απόφασης ΔΥΓ3/ 
89292/30.12.2003 (ΦΕΚ ΒΊ973)- οποιεσδήποτε περαιτέ¬ 
ρω πληροφορίες θεωρεί απαραίτητες σχετικά με τους 
σκοπούς, τις μεθόδους ή τις εγκαταστάσεις του ερευνη¬ 
τικού προγράμματος, τα προσόντα (τίτλους) και την 
εμπειρία των ατόμων που θα συμμετάσχουν σε αυτό ή, 
τέλος, οποιοδήποτε άλλο θέμα αφορά τη διεξαγωγή της 
κλινικής μελέτης και σχετίζεται με την αίτηση που εξετά¬ 
ζεται ή έχει εξεταστεί. 

γ. Ζητήσει από την αρμόδια Υπηρεσία του ΕΟΦ τη διε¬ 
νέργεια επιθεώρησης των εγκαταστάσεων που θα χρησι¬ 
μοποιηθούν στο ερευνητικό πρόγραμμα. Κατά την επιθε¬ 
ώρηση δύναται να παρίσταται μέλος της ΕΕΔ που ορίζε¬ 
ται εκάστοτε από τον Πρόεδρο. 

δ. Αξιολογεί οποιαδήποτε επιστημονικά ή άλλα δεδομέ¬ 
να και διατυπώνει παρατηρήσεις ή συστάσεις σχετικά με 
τη διεξαγωγή μιας κλινικής μελέτης για την οποία έχει ήδη 
διατυπώσει θετική γνώμη, δεδομένου ότι η διατύπωση θε¬ 
τικής γνώμης επί μιας αρχικής αίτησης εξαρτάται από συ¬ 
γκεκριμένες συνθήκες. 

ε. Λάβει υπόψη της τις απόψεις και γνώμες κάποιας άλ¬ 
λης Επιτροπής Δεοντολογίας άλλης Χώρας Μέλους της 
Ε.Ε., καθώς επίσης των Επιτροπών Ηθικής και Δεοντολο¬ 
γίας των Π ΕΣΥΠ, σύμφωνα με το άρθρο 6 παρ. 4 και 5 της 
άνω Υπουργικής απόφασης ΔΥΓ3/89292/30.12.2003 
(ΦΕΚ ΒΊ 973). 

Άρθρο 9 
Γνωμοδοτήσεις 

α. Η γραμματεία της ΕΕΔ είναι υπεύθυνη για τη σύνταξη 
των γνωμοδοτήσεων της ΕΕΔ και την ενημέρωση του χο¬ 
ρηγού, των ερευνητών και του ΕΟΦ και εν γένει για τη λή¬ 
ψη και διαβίβαση των σχετικών εγγράφων. Μετά τη λήξη 
κάθε συνεδρίασης της ΕΕΔ η γραμματεία λαμβάνειτα πρα¬ 
κτικά από τον Πρόεδρο ή τον Αντιπρόεδρο. Τα πρακτικά 
φέρουν την υπογραφή του Προέδρου στο τέλος και τη μο¬ 
νογραφή του σε κάθε σελίδα. Με βάση το περιεχόμενο των 
πρακτικών και μόνο η γραμματεία συντάσσει τις γνωμοδο¬ 
τήσεις σχετικά μετις μελέτεςτις οποίες αφού υπογραφούν 
από τον πρόεδρο ή τον αναπληρωτή του, κοινοποιεί στον 
αιτούντα και την αρμόδια υπηρεσία του ΕΟΦ. 

β. Η γνωμοδότηση της ΕΕΔ πρέπει να περιέχει αναφο¬ 
ρά στους κανόνες δεοντολογίας, καθώς και στα σημεία 
της εξεταζόμενης αίτησης κλινικής μελέτης τα οποία κα¬ 
τά την κρίση της πρέπει να βελτιωθούν, τροποποιηθούν, 
αντικατασταθούν ή απαλειφθούν. Σε περίπτωση διατύ¬ 
πωσης αρνητικής γνώμης, αυτή πρέπει να είναι πλήρως 
και ειδικώς αιτιολογημένη. Η γνωμοδότηση θα πρέπει να 
περιέχει επίσης αναφορά στον έλεγχο και την αποδοχή ή 
μη του συνόλου του πληροφοριακού υλικού που λαμβά¬ 
νει ο συμμετέχων (δήλωση συγκατάθεσης μετά από ενη¬ 
μέρωση, συμπληρωματικές πληροφορίες κλπ). 

Άρθρο 10 
Αρχεία 

α. Η Γραμματεία προετοιμάζει υπό την εποπτεία του 

Προέδρου τα θέματα ημερήσιας διάταξης και τηρεί τα 
πρακτικά όλων των συνεδριάσεων της ΕΕΔ 

β. Η Γραμματεία διατηρεί αντίγραφο όλων των αιτήσε¬ 
ων που έχουν παραληφθεί, των πρακτικών των συνεδριά¬ 
σεων και των γνωμοδοτήσεων, καθώς και όλης της αλλη¬ 
λογραφίας μεταξύ του αιτούντος και της ΕΕΔ. Τα αρχεία 
διατηρούνται σε ασφαλές μέρος για 5 τουλάχιστον έτη 
μετά την ολοκλήρωση του ερευνητικού προγράμματος. 
Τα αρχεία αυτά θα αποτελούν τη βάση του ετήσιου γρα¬ 
πτού απολογισμού της ΕΕΔ προς τον Υπουργό ΥΚΑ και 
τον ΕΟΦ. 

γ. Τα μέλη της Γραμματείας και οι πραγματογνώμονες 
πρέπει να τηρούν και να χειρίζονται ως εμπιστευτικές 
όλες τις πληροφορίες και τα έγγραφα που σχετίζονται με 
τα ερευνητικά προγράμματα που έχουν παραπεμφθεί σε 
αυτούς αλλά δεν έχουν δημοσιευτεί ακόμη και να μην 
αποκαλύπτουν αυτές τις πληροφορίες ή τα έγγραφα σε 
τρίτους. 

δ. Η Γ ραμματεία διαβιβάζει στην αρμόδια Υπηρεσίατου 
ΕΟΦ όλες τις αιτήσεις που έχουν υποβληθεί στην ΕΕΔ, τις 
τροποποιήσεις και οποιαδήποτε άλλα απαιτούμενα στοι¬ 
χεία για την ενημέρωση του ΕυϋΠΑΟΤ. 

Άρθρο 11 

Ευθύνες μετά την έγκριση 

α. Η ΕΕΔ, σε συνεργασία με τα αρμόδια όργανα, παρα- 
κολουθείτην πρόοδο των εγκεκριμένων ερευνητικών προ¬ 
γραμμάτων ως προς την τήρηση των αρχών δεοντολογίας 
και των λοιπών όρων που τάσσονται από την παρ. 3 του άρ¬ 
θρου 6 της άνω Υπουργικής απόφασης. Κατά την παρα¬ 
κολούθηση αυτή, μπορεί σε οποιαδήποτε στιγμή να ζητή¬ 
σει από τους ερευνητές ή/και τον αιτούντα πληροφορίες 
που αφορούν οποιοδήποτε σχετικό θέμα της κλινικής με¬ 
λέτης, σύμφωνα με τις διατάξεις των άρθρων 9 και 11 της 
Υπουργικής απόφασης ΔΥΓ3/89292/3 0.12.2003 (ΦΕΚ 
ΒΊ973). Συγκεκριμένα, η ΕΕΔ μπορεί να ζητήσει από τους 
αιτούντες: 

1. Να ενημερωθεί σχετικά με οποιεσδήποτε πληροφο¬ 
ρίες καταθέτει ο αϊτών, που σχετίζονται με τη διεξαγωγή 
της κλινικής μελέτης και την παρακολούθηση των ανεπι- 
θυμήτων ενεργειών. 

2. Να αξιολογεί και να γνωμοδοτεί για τροποποιήσεις 
στο ερευνητικό πρωτόκολλο (π.χ. αλλαγή στα κριτήρια ει¬ 
σαγωγής ή αποκλεισμού, στην ηλικιακή ομάδα του πρω¬ 
τοκόλλου, αλλαγές στο σκέλος της παραγωγικής διαδι¬ 
κασίας, στις προδιαγραφές του προϊόντος (δραστικής 
και τελικού προϊόντος) ή των διαδικασιών, αλλαγές στον 
άμεσο περιέκτη, επέκταση στο χρόνο ζωής ή οποιαδήπο¬ 
τε σχετική αλλαγή, αλλαγές στα προκλινικά και κλινικά 
στοιχεία (πχ νέα τοξικολογικα δεδομένα, νέα δεδομένα 
ασφάλειας ή νέα ερμηνεία των υπαρχόντων δεδομένων 
ασφάλειας ), αλλαγή ή προσθήκη ερευνητών ή νέων κέ¬ 
ντρων. 

3. Η ΕΕΔ στις περιπτώσεις αυτές γνωμοδοτεί επί αιτή¬ 
σεων τροποποιήσεως εντός 35 ημερών από την παραλα¬ 
βή τους, οπότε και εφόσον αυτή αποφανθεί θετικά και ο 
ΕΟΦ δεν διατυπώσει αντιρρήσεις, ο χορηγός συνεχίζειτη 
διεξαγωγή της κλινικής μελέτης με βάση το τροποποιη¬ 
μένο πρωτόκολλο.. 

β. Η ΕΕΔ υποβάλλει στον Υπουργό Υγείας και Κοινωνι¬ 
κής Αλληλεγγύης δια του ΔΣτου ΕΟΦ, εντός τριών μηνών 
από το τέλος κάθε έτους, ετήσια γραπτή αναφορά σχετι¬ 
κά με τις δραστηριότητέςτης κατά το προηγούμενο έτος. 


Η αναφορά καθίσταται διαθέσιμη για δημόσιο έλεγχο 
και αναρτάται στο Δικτυακό Τόπο του ΕΟΦ. Σε αυτήν θα 
αναφέρονται: 

1. Τα ονόματα, επαγγελματική απασχόληση και συνερ¬ 
γασίες των μελών της επιτροπής και των αντικαταστατών 
τους 

2. Ο αριθμός και οι ημερομηνίες των συνεδριάσεων 

3. Οι προτάσεις που εξετάστηκαν σε κάθε συνεδρίαση 
καθώς και αν εγκρίθηκαν η όχι 

4. Ο χρόνος που μεσολάβησε από την αποδοχή της αί¬ 
τησης μέχρι την τελική απόφαση για κάθε αίτηση 

Άρθρο 12 

Αποζημιώσεις και ευθύνη μελών 

α. Τα μέλη της ΕΕΔ δικαιούνται αποζημιώσεως, το ύψος 
της οποίας καθορίζεται με Κοινή απόφαση των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης. 

β. Τα μέλη της ΕΕΔ έχουν την ίδια αστική και ποινική ευ¬ 
θύνη με τα μέλη του ΔΣ του ΕΟΦ, καθώς επίσης την ευ¬ 
θύνη του άρθρου 9 παρ. 5 του Ν. 1316/1983. Τα στοιχεία 
που περιέρχονται σε γνώση τους, είναι μέχρι τη δημοσί¬ 
ευσή τους, απόρρητα. 

Άρθρο 13 

Έναρξη ισχύος και τελικές διατάξεις 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡΓ. ΑΛΟΓΟΣΚΟΥΦΗΣ ΑΘ. ΓΙΑΝΝΟΠΟΥΛΟΣ 

-♦- 

Αριθ. 3705 (5) 

Τροποποίηση απόφασης Καθορισμού Υπερωριακής Απα¬ 
σχόλησης των υπαλλήλων της Νομ/κής Αυτ/σης Κα¬ 
στοριάς, για το έτος 2004. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τιςδιατάξεις του άρθρου 16 του Ν. 3205/2003, 
(ΦΕΚ297/Ά). 

2. Τις διατάξεις της παρ. 10 του άρθρου 12 του Ν. 2503/ 
1997, (ΦΕΚ107/Α). 

3. Τις διατάξεις της παρ. 7 του άρθου 25 του Ν. 2738/ 
1999, (ΦΕΚ180/Ά). 

4. Την υπ’ αριθ. 2533/8.6.2004 απόφαση μας,"Καθορι¬ 
σμός υπερωριακής απασχόλησης των υπαλλήλων της 
Νομ/κής Αυτ/σης Καστοριάς για το έτος 2004", (ΦΕΚ 
905/Β717.06.2004), 

5. Την υπ’ αριθμ. ΔΥΠ/3606/3.9.2004 εισήγηση της 
Δ/νσης Υγείας Πρόνοιας της Νομ/κής Αυτ/σης Καστο¬ 
ριάς,από την οποία προκύπτει η ανάγκη αύξησης των 
ωρών υπερωριακής απασχόλησης των Εποπτών Δημό¬ 
σιας Υγείας που υπηρετούν στη Διεύθυνση αυτή,εξ’αιτίας 
των ήδη πραγματοποιηθέντων έκτακτων υγειονομικών 
ελεγχών, της βεβαιωμένης απασχόλησης για την ολοκλή¬ 
ρωση του προγράμματος ελέγχου ποιότητας πόσιμου νε¬ 
ρού και τον έλεγχο μελετών επεξεργασίας διάθεσης 

υγρών αποβλήτων εγκαταστάσεων υγειονομικού ενδια¬ 
φέροντος, καθώς και της βεβαιωμένης απασχόλησης για 
την διενέργεια ηχομετρήσεων καταστημάτων υγειονομι¬ 
κού ενδιαφέροντος. 

6. Το γεγονός ότι στη Δ/νση Υγείας Πρόνοιας προσελή- 
φθησαν δύο (2) νέοι υπάλληλοι του Κλάδου ΤΕ/Εποπτών 
Δημόσιας Υγείας, 

7. Τις εγγεγραμμένες πιστώσεις στο προϋπολογισμό της 
Νομ/κής Αυτοδ/σης Καστοριάς,οικονομικού έτους 2004, 
στον ΚΑΕ 0511,ύψους 52.000 ευρώ, αποφασίζουμε: 

Τροποποιούμε την υπ’ αριθμ. 2533/8.6.2004 απόφαση 
μας,ως εξής: 

"Αυξάνονται οι ώρες υπερωριακής απασχόλησης των 
τεσσάρων (4) υπαλλήλων Κλάδου ΤΕ/Εποπτών Δημόσιας 
Υγείας,οι οποίοι υπηρετούν στη Δ/νση Υγείας Πρόνοιας 
της Νομ/κής Αυτ/σης Καστοριάς,κατά τριακόσιες ογδό¬ 
ντα (380) ώρες για το έτος 2004". 

Οι πιστώσεις για την δαπάνη της υπερωριακής απασχό¬ 
λησης θα καλυφθούν από τον προϋπολογισμό της Νομαρ¬ 
χιακής Αυτοδιοίκησης Καστοριάς,οικονομικού έτους 2004. 

Κατά τα λοιπά ισχύει η προαναφερόμενη απόφασή μας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Καστοριά, 23 Σεπτεμβρίου 2004 

Ο Νομάρχης 
ΚΩΝ/ΝΟΣ ΛΙΑΝΤΣΗΣ 

-♦- 

Αριθ. 6267 (6) 

Ανάθεση αρμοδιοτήτων στον Πρόεδρο - Γεν. Διευθυντή 
του Πε.Σ.Υ.Π. Ηπείρου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΠΕ.Σ.Υ.Π. ΗΠΕΙΡΟΥ 
Έχοντας υπόψη: 

α) Τις διατάξεις του αρθρ. 1 παρ. 7 του Ν. 2889/2001, 
σύμφωνα με τις οποίες, οι αρμοδιότητες των Διοικητικών 
Συμβουλίων καιτωνΠροέδρωντωνΝοσοκομείωνπεριήλ- 
θαν στην αρμοδιότητα του Διοικητικού Συμβουλίου του 
Πε.Σ.Υ.Π. 

β) Τις διατάξεις του άρθρου 2 παρ. 5 του εδαγ. (θ) του 
Ν.2889/2001, σύμφωνα με τις οποίες ο Πρόεδροςτου Δι¬ 
οικητικού Συμβουλίου του Πε.Σ.Υ.Π., ασκεί όλες τις αρ¬ 
μοδιότητες που προβλέπονται στις διατάξεις του Νόμου 
αυτού και όσες του αναθέτει το Διοικητικό Συμβούλιο του 
Πε.Σ.Υ.Π. 

γ) Την υπ’ αριθ. Υ4α/οικ. 393/5.9.Σ2001 απόφαση του 
Υπουργείου Υγείας και Πρόνοιας για την έναρξη λειτουρ¬ 
γίας της Κεντρικής Υπηρεσίας του Πε.Σ.Υ.Π. Ηπείρου. 

δ) Το Ν.2683/1999 " Κύρωση του Κώδικα κατάστασης 
δημοσίων πολιτικών υπαλλήλων και υπαλλήλων ΝΠΔΔ και 
άλλες διατάξεις". 

ε) Τις διατάξεις του Ν.690/1999 (ΦΕΚ 45/9.3.2001 τ.Α') 
" Κύρωση του Κώδικα Διοικητικής Διαδικασίας και άλλες 
διατάξεις" {αριθ.9παρ. 1,2, 3,4 και 18). 

στ) Την υπ’ αριθμ. 12/3.9.2004 (Θ.2) απόφαση του Δ.Σ. 
του Πε.Σ.Υ.Π. Ηπείρου. 

Το γεγονός ότι από τις διατάξεις αυτής της απόφασης 
δεν προκαλείται καμία δαπάνη, αποφασίζουμε: 

Αναθέτουμε στον Πρόεδρο - Γενικό Διευθυντή του 
Πε.Σ.Υ:Π Ηπείρου τις παρακάτω αρμοδιότητες: 

1. Υπογραφή των χρηματικών ενταλμάτων, των γραμ¬ 
ματίων είσπραξης, επιταγών, εντολών μεταφορών χρη¬ 


μάτων και σε περίπτωση απουσίας του Προέδρου στον 
Αντιπρόεδρο αυτού. 

2. Έλεγχο της εκτέλεσης των προϋπολογισμών των μο¬ 
νάδων και σύνταξη του ισολογισμού και απολογισμού. 

3. Παρακολούθηση της εφαρμογής του ενιαίου Λογι¬ 
στικού σχεδίου στις Νοσοκομειακές μονάδες και στα Κέ¬ 
ντρα Υγείας. 

4. Απόφαση για την εισαγωγή μηχανοργάνωσης και 
δημιουργίας βάσεων δεδομένων. 

5. Ανάληψη πιστώσεων και την έγκριση πραγματοποίη¬ 
σης των πόσης φύσεως δαπανών σε βάρος του προϋπο¬ 
λογισμού της Κεντρικής Υπηρεσίας του Πε.Σ.Υ.Π. Ηπεί¬ 
ρου για πληρωμή: 

α) Τακτικής μισθοδοσίας και πόσης φύσεως πρόσθε¬ 
των αποδοχών του προσωπικού. 

β) Δαπανών κάθε φύσεως μέχρι του ποσού των 15.000 
ευρώ. 

γ) Των κρατήσεων που ενεργούνται σε τρίτους. 

δ) Λογαριασμών προμηθευτών, με τους οποίους είτε 
έχει υπογράφει σχετική σύμβαση και έχουν αναδειχθεί 
μέσα από τις διαδικασίες που διενήργησαν άλλες κρατι¬ 
κές υπηρεσίες ή από την Κεντρική Υπηρεσία του 
Πε.Σ.Υ. Π. Ηπείρου, είτε μέσω διαδικασιών προμήθειας με 
απευθείας ανάθεση. 

ε) Λογαριασμών Οργανισμών κοινής ωφέλειας (ΟΤΕ, 
ΔΕΗ, ΕΥΔΑΠ) κοινόχρηστα, καύσιμα. 

στ) Οδοιπορικών εξόδων και ημερήσιας εκτός έδρας 
αποζημίωσης υπαλλήλων. 

6. Συγκρότηση των κάθε είδους επιτροπών (διαγωνι¬ 
σμών, μικροαγορών, παραλαβής κ.λ.π.). 

7. Διεξαγωγή προμηθειώνγιατην κάλυψη λειτουργικών 
αναγκώντης κεντρικής υπηρεσίας χωρίς προέγκριση του 
Διοικητικού Συμβουλίου, είτε με τη διαδικασία διαπραγ¬ 
μάτευσης (απευθείας ανάθεση) είτε με πρόχειρο διαγω¬ 
νισμό για είδη των οποίων η προϋπολογισθείσα δαπάνη 
κατά κωδικό αριθμό είδους δεν υπερβαίνει το ποσό των 
10.000 ευρώ και την ανάθεση παροχής εργασιών σε τρί¬ 
τους μέχρι του ποσού 10.000 ευρώ. 

8. Εντολή μετακίνησης του ιδίου, του αναπληρωτή του, 
των υπαλλήλωντης Κεντρικής Υπηρεσίας και την εντολή 
κίνησης των επιβατικών αυτοκινήτων του Πε.Σ,Υ.Π. και 
την προμήθεια καυσίμων για αυτά. 

9. Αποφάσεις έκδοσης χρηματικών ενταλμάτων προ¬ 
πληρωμής, παράτασης της λήξης αυτών και απόδοσης 
των. 

10. Εγκριση των πρακτικών διενέργειας και αξιολόγη¬ 
σης πρόχειρων διαγωνισμών μέχριτου ποσού των 45.000 
ευρώ και κατακύρωση αυτώ . 

11. Απόφαση μετακίνησης για κάλυψη εφημερίων και 
εκτάκτων αναγκών για χρονικό διάστημα όχι μεγαλύτερο 
από ένα μήνα στο ίδιο έτος, του άρθρου 5 παρ. 2β του 
Ν.2889/2001. 

12. Υπογραφή της αυτοδίκαιης θέσης υπαλλήλου σε 
αργία σύμφωνα με τις διατάξεις του άρθρου 103 του 
Ν.2683/1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Σεπτεμβρίου 2004 

Ο Πρόεδρος - Γεν. Διευθυντής 
ΙΩΑΝΝΗΣ ΣΑΒΒΙΔΗΣ 

Αριθ. 46 (7) 

Καθιέρωση υπερωριακής εργασίας σε μονίμους υπαλλή¬ 
λους του ΝΠΔΔ «Δημοτικός Παιδικός Σταθμός (Πρώ¬ 
ην Ε.Ο.Π.) Δήμου Ταύρου. 

Η ΠΡΟΕΔΡΟΣ ΤΟΥ ΝΟΜΙΚΟΥ ΠΡΟΣΩΠΟΥ 
«ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ (ΠΡΩΗΝ Ε.Ο.Π.) 

ΔΗΜΟΥ ΤΑΥΡΟΥ Ν. ΑΤΤΙΚΗΣ 

Έχοντας υπ όψη: 

α) Τις διατάξεις του άρθρου 114 του Προεδρικού Δια¬ 
τάγματος 410/1995 περί αρμοδιοτήτων Δημάρχου". 

β) Τις διατάξεις του άρθρου 18, περί υπερωριακής ερ¬ 
γασίας του Νόμου 2470/1997 όπως τροποποιήθηκαν με 
το άρθρο 15 του Ν. 2592/1998. 

γ) Την υπ’ αριθμ. 2022941/2297/0022/7.4.1997 εγκύκλιο 
του Γενικού Λογιστηρίου του Κράτους, με την οποία πα¬ 
ρέχονται οδηγίες σχετικές με τις διατάξειςτου άρθρου 15 
του Ν. 2592/1998. 

δ) Τις διατάξεις του άρθρου 12 παρ. 10 του Νόμου 
2503/1997 (ΦΕΚ 107/30.5.1997 - Τεύχος Α). 

ε) Τη υπ’ αριθμ. 27503/3.7.1997 Εγκύκλιο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης με θέμα "Ρυθμίσεις για το προσωπικό των ΟΤΑ- Πρώ¬ 
του Βαθμού με το Νόμο 2503/1997". 

στ) Το γεγονός ότι στο Νομικό Πρόσωπο "Δημοτικός 
Παιδικός Σταθμός (Πρώην Ε.Ο.Π.) Δήμου Ταύρου" οι μό¬ 
νιμοι υπάλληλοι αμείβονται σύμφωνα με τις διατάξειςτου 
Νόμου 2470/1997. 

ζ) Τις διατάξεις του Ν. 3106/2003 με τις οποίες το προ¬ 
σωπικό των ΚΕ.Φ.Ο. περιήλθε στην αρμοδιότητα του Δή¬ 
μου. 

η) Τις διατάξεις του άρθρου 16 του Ν. 3205/2003 περί 
υπερωριακής εργασίας και τον ορισμό σε αυτήν της απο¬ 
γευματινής απασχόλησης μέχρι 60 ώρες μηνιαίως ανά 
υπάλληλο και μέχρι 16 ώρες σε καθ’ υπέρβαση νυχτερι¬ 
νής εργασίας Κυριακών και εξαιρέσιμων ημερών. 

θ) Την υπ’ αριθμ. 2/7257/0022/31.12.2003 εγκύκλιο του 
Γ ενικού Λογιστηρίου του "παροχή οδηγιών για την εφαρ¬ 
μογή του Ν. 3205/2003". 

ι) Το γεγονός ότι στον προϋπολογισμό του Ν.Π. "Δημο¬ 
τικός Παιδικός Σταθμός (Πρώην Ε.Ο.Π.) Δήμου Ταύρου 
οικον. έτους 2004 για υπερωριακή απασχόληση έχει εγ¬ 
γράφει για όλο το έτος 2004 πίστωση ποσού 1.000,00 ευ¬ 
ρώ, με Κ.Α. 05/113.1 και τίτλο "Αποζημίωση για υπερω- 
ριακή εργασία". 


κ) Τις αυξημένες υπηρεσιακές ανάγκες του Δημοτικού 
Παιδικού Σταθμού ( Πρώην Ε.Ο.Π.) Δήμου Ταύρου λόγω 
έλλειψης προσωπικού και ιδιομορφίας αντικειμένου, απο¬ 
φασίζουμε: 

Καθιερώνουμε για το έτος 2004, για συνολικά τρεις (3) 
υπαλλήλους. 

1) υπερωριακή απογευματινή εργασία συνολικά 100 
ωρών 

2) υπερωριακή νυχτερινή εργασία συνολικά 30 ωρών. 

Η ισχύς της απόφασης αυτής αρχίζει ένα μήνα πριν τη 

δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ταύρος, 17 Σεπτεμβρίου 2004 
Η Πρόεδρος 

ΜΑΡΓΑΡΙΤΑ ΘΕΟΦΑΝΟΠΟΥΛΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


Στο ΦΕΚ 156/Β730.1.2004 με αριθμό περιεχομένου 2, 
που δημοσιεύθηκεη υπ’ αριθμ. ΔΙΔΚ/Φ.35/1787/28.1.2004 
Κοινή Υπουργική Απόφαση «Καθορισμός αριθμού προσώ¬ 
πων που θα απασχοληθούν στη Γ ενική Γ ραμματεία Ισότη¬ 
τας των Φύλλωντου ΥΠ.ΕΣ.Δ.Δ.Α., με σύμβαση μίσθωσης 
έργου στην παράγραφο 1. Α του αποφασιστικού, γίνεται η 
εξής διόρθωση: 

Αντί του εσφαλμένου «.Αναπτυξιακής Σύμπραξης 

ΕΕΔΕ .» τίθεται το ορθό «Αναπτυξιακής Σύμπραξης 

«ΣΠΑΡΤΑΚΟΣ ΑΜΚΕ». 

(Από το Υπ. Εσωτερικών, Δημ. Διοίκησης 
και Αποκέντρωσης) 

-♦- 

Ο) 

Στο ΦΕΚ 1433/17.9.2004 (τ. Β') που αφορά καθορισμό 
τρόπου και διαδικασίας επιλογής εκπροσώπωντων εργα¬ 
ζομένων στο Ε.Κ.Α.Κ.Β. στο Διοικητικό Συμβούλιο του 
Ε.Κ.Α.Κ.Β. στη σελ. 18405 β'στήλη στον 25° στίχο από το 
τέλος επιφέρεται η πιο κάτω διόρθωση: 

Από το λανθασμένο: «3. Του άρθρου 29Α του Ν. 
1588/1992 (ΦΕΚ 137/τ. Α')» στο ορθό «3. Του άρθρου 29Α 
του Ν. 1588/1985 (ΦΕΚ 137/τ.Α> 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






